10,866,708 members (66,864 online)
Re: Where is the DLL? Tech Spec17-May-11 2:24 Hi,
My vote of 5 Haroon Rasheed Malik15-Apr-11 1:04 Love it.
Last Visit: 31-Dec-99 18:00 Last Update: 15-Sep-14 12:44Refresh« Prev1234567891011 Next » AfriForum bekommerd oor waterbestuur in Suid-Afrika - Maroela Media
Die burgerregte-organisasie AfriForum is bekommerd oor die swak bestuur van water in Suid-Afrika ná die uitslae van sy nasionale watermoniteringsveldtog van 2013, bekend as die Blou- en Groendruppelveldtog. Verskeie AfriForum-takke dwarsoor die land het deelgeneem.
Volgens Julius Kleynhans, hoof van omgewingsake by AfriForum, kon die probleme met drinkwater vinnig reggestel word, maar rioolwater het beduidende gesondheidsrisiko’s vir gemeenskappe dwarsoor Suid-Afrika ingehou. “Nalatigheid by beplanning, bestuur en die instandhouding van infrastruktuur lei tot grootskaalse besoedeling van ons waterbronne. Dit kan beduidende risiko’s vir mense en die gemeenskap se gesondheid inhou,” het Kleynhans gesê.
“Die projek het die gehalte van drinkwater en behandelde water dwarsoor die land getoets om nakoming van nasionale standaarde te verseker. Die monsters is deur onafhanklike SANAS-geakkrediteerde laboratoriums getoets en die uitslae is geanaliseer,” het Kleynhans gesê.
Die Bloudruppel-uitslae het 3 munisipaliteite uitgewys waar drinkwater nie aan nasionale standaarde voldoen het nie. Dit was die volgende:
Groblersdal – Sekhukhune Plaaslike Munisipaliteit – met E.coli in die water. Die munisipaliteit is in kennis gestel en die probleem is binne 24 uur reggestel.
Elliot – Sakhiziwe Plaaslike Munisipaliteit – met E.coli in die water. Die munisipaliteit is in kennis gestel en die probleem is binne 24 uur reggestel.
Hierdie uitslae het groot kommer gewek oor verantwoordelike watergebruik en die instandhouding van dienste deur die regering. “Tot dusver het 22 watersuiweringsaanlegte in ons projek aan die minimum standaarde vir rioolwater voldoen. 24 het nie, wat ŉ bedreiging vir die omgewing en diegene wat die water gebruik, inhou,” het Kleynhans bygevoeg.
Suid-Afrika se nasionale standaarde vir watergehalte maak voorsiening vir 1000 eenhede E. coli per 100 ml water in behandelde riool. Munisipaliteite wat nie hieraan voldoen nie, sluit in:
E. coli-telling per 100 ml
Secunda Govan Mbeki Plaaslike Munisipaliteit > 1 000 000
Zeerust Ramotshere Moiloa Plaaslike Munisipaliteit > 1 000 000
Brandfort Masilonyana Plaaslike Munisipaliteit > 1 000 000
Warmbad Bela-Bela Plaaslike Munisipaliteit > 1 000 000
Lydenburg Thaba Chweu Plaaslike Munisipaliteit > 1 000 000
Naboomspruit Mookgophong Plaaslike Munisipaliteit > 1 000 000
Thabazimbi Thabazimbi Plaaslike Munisipaliteit > 920 000
Hartbeespoort Madibeng Plaaslike Munisipaliteit > 160 000
Bothaville Nala Plaaslike Munisipaliteit > 120 000
Lichtenburg Ditsobotla Plaaslike Munisipaliteit > 120 000
Phalaborwa Ba-Phalaborwa Plaaslike Munisipaliteit > 110 000
Vryburg Naledi Plaaslike Munisipaliteit > 87 000
Rooiwal Stad Tshwane Metro > 77 000
Louis Trichardt Makhado Plaaslike Munisipaliteit > 40 000
Elliot Sakhisizwe Plaaslike Munisipaliteit > 36 000
Jeffreysbaai Kouga Plaaslike Munisipaliteit > 34 000
Nylstroom Modimolle Plaaslike Munisipaliteit > 29 000
Belfast Emakhazeni Plaaslike Munisipaliteit > 19 000
Marble Hall Sekhukhune Distriksmunisipaliteit > 17 000
Margate Hibiskus-kus Plaaslike Munisipaliteit > 10 000
Klerksdorp Stad Matlosana Plaaslike Munisipaliteit > 3 500
Winburg Masilonyana Plaaslike Munisipaliteit > 2000
Kimberley Sol Plaatje Plaaslike Munisipaliteit > 1600
Potgietersrus Mogalakwena Plaaslike Munisipaliteit > 1200
Die uitslag van die 2013-verslag sal gebruik word om dieselfde infrastruktuur in 2014 te meet.
AfriForum sal dwarsoor Suid-Afrika met al die hulpbronne tot sy beskikking optree om te verseker dat probleme onmiddellik opgelos word ten einde hierdie kosbare hulpbron te bewaar.
SMS die naam van jou dorp na 32277 om AfriForum te ondersteun in hierdie inisiatief om die volhoubare gebruik en beskerming van ons waterbronne te verseker. (R1/SMS)